ΚΑΝΟΝΙΣΜΟΣ (ΕΚ) αριθ. 1834/96 ΤΗΣ ΕΠΙΤΡΟΠΗΣ της 23ης Σεπτεμβρίου 1996 σχετικά με την έκδοση πιστοποιητικών εισαγωγής μπανάνας στο πλαίσιο της δασμολογικής ποσόστωσης για το τέταρτο τρίμηνο του 1996 και την υποβολή νέων αιτήσεων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993, για την κοινή οργάνωση αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, με τον κανονισμό (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1409/96 (4), θεσπίζονται οι λεπτομέρειες εφαρμογής του καθεστώτος εισαγωγής μπανάνας στην Κοινότητα 7 ότι, με τον κανονισμό (ΕΚ) αριθ. 478/95 της Επιτροπής (5), όπως τροποποιήθηκε από τον κανονισμό (ΕΚ) αριθ. 702/95 (6), θεσπίζονται οι συμπληρωματικές λεπτομέρειες εφαρμογής του καθεστώτος της δασμολογικής ποσόστωσης που προβλέπεται στα άρθρα 18 και 19 του κανονισμού (ΕΟΚ) αριθ. 404/93 7

ότι το άρθρο 9 παράγραφος 3 του κανονισμού (ΕΟΚ) αριθ. 1442/93, προβλέπει ότι εάν, για μια δεδομένη χώρα καταγωγής, ανάλογα με την περίπτωση για μία χώρα ή ομάδα χωρών που αναφέρονται στο παράρτημα Ι του κανονισμού (ΕΚ) αριθ. 478/95, οι ποσότητες που αποτελούν το αντικείμενο αιτήσεων για έκδοση πιστοποιητικών εισαγωγής, βάσει της μιας ή/και της άλλης κατηγορίας επιχειρηματιών υπερβαίνουν τις διαθέσιμες ποσόστητες, καθορίζεται ένα ποσοστό μείωσης που πρέπει να εφαρμόζεται στις αιτήσεις 7

ότι, οι διαθέσιμες ποσότητες κατά την εισαγωγή, στο πλαίσιο της δασμολογικής ποσόστωσης θεσπίστηκαν, για το τέταρτο τρίμηνο του 1996, από τον κανονισμό (ΕΚ) αριθ. 1563/96 της Επιτροπής (7) 7

ότι, για τις ποσότητες που αποτελούν το αντικείμενο των αιτήσεων για έκδοση πιστοποιητικών, και οι οποίες, ανάλογα με την περίπτωση, είναι μικρότερες ή ίσες με τις διαθέσιμες ποσότητες, τα πιστοποιητικά εκδίδονται για τις αιτούμενες ποσότητες 7 ότι, εντούτοις, για ορισμένες χώρες καταγωγής, ο όγκος των αιτουμένων ποσοτήτων υπερβαίνει τις διαθέσιμες ποσότητες που καθορίζονται στο παράρτημα του κανονισμού (ΕΚ) αριθ. 1563/96 7 ότι είναι σκόπιμο, κατά συνέπεια, να προσδιοριστεί ένα ποσοστό μείωσης που πρέπει να εφαρμόζεται σε κάθε αίτηση για έκδοση πιστοποιητικού για την εν λόγω χώρα καταγωγής ή τις χώρες καταγωγής και την κατηγορία του εν λόγω πιστοποιητικού 7

ότι πρέπει να καθοριστεί η μέγιστη ποσότητα για την οποία μπορούν ακόμη να υποβληθούν αιτήσεις πιστοποιητικών, λαμβανομένων υπόψη των διαθέσιμων ποσοτήτων που καθορίζονται από τον κανονισμό (ΕΚ) αριθ. 1563/96 και υποβολής από 1ης έως 7 Σεπτεμβρίου 1996 7 ότι πρέπει να υπενθυμιστεί ότι εφαρμόζονται οι διατάξεις του κανονισμού (ΕΚ) αριθ. 478/95 σχετικά με τις συμπληρωματικές λεπτομέρειες εφαρμογής του κανονισμού (ΕΟΚ) αριθ. 404/93 όσον αφορά το καθεστώς δασμολογικής ποσόστωσης κατά την εισαγωγή μπανανών στην Κοινότητα και σχετικά με την τροποποίηση του κανονισμού (ΕΟΚ) αριθ. 1442/93 7

ότι, σε εφαρμογή της συμφωνίας πλαίσιο για τις μπανάνες που συνήφθη με ορισμένες τρίτες χώρες παραγωγής κατά τη διάρκεια των πολυμερών εμπορικών διαπραγματεύσεων του Γύρου της Ουρουγουάης, έχει επιτραπεί στις χώρες αυτές να εκδίδουν, μέχρι και το 70 % των ποσοστώσεων που της έχουν παραχωρηθεί, πιστοποιητικά εξαγωγής τα οποία θα πρέπει να υποβληθούν για να λάβουν στην Κοινότητα πιστοποιητικά εισαγωγής των κατηγοριών Α και Γ 7

ότι, με την υπόθεση κατά την οποία, κατά το τέταρτο τρίμηνο του 1996, από τις αιτήσεις πιστοποιητικών που υποβάλλονται από τους επιχειρηματίες των κατηγοριών Α και Γ δεν εξανλούνται οι διαθέσιμες ποσότητες που έχουν καθορισθεί στο παράρτημα του παρόντος κανονισμού ενδείκνυται, προς το αμοιβαίο συμφέρον, αφενός μεν, των χωρών παραγωγής να χρησιμοποιήσουν καλύτερα τις ποσοστώσεις τους και, αφετέρου, της Κοινότητας και των επιχειρηματιών να ικανοποιήσουν τις διαπιστωθείσες ανάγκες καταναλώσεως στο ισοζύγιο εφοδιασμού, να κατανεμηθούν οι ενδεχομένως διαθέσιμες ποσότητες κατά τη δεύτερη περίοδο υποβολής των αιτήσεων πιστοπιητικών στους επιχειρηματίες της κατηγορίας Β που θα υποβάλουν αιτήσεις εντός καθορισμένης προθεσμίας 7 ότι πρέπει να προβλεφθούν οι αναγκαίες συμπληρωματικές λεπτομέρειες διαχειρίσεως 7

ότι οι διατάξεις του παρόντος κανονισμού πρέπει να ισχύσουν χωρίς καθυστέρηση ώστε να επιτραπεί η κατά το συντομότερο δυνατόν έκδοση των πιστοποιητικών 7

ότι η επιτροπή διαχείρισης μπανανών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο του καθεστώτος δασμολογικής ποσόστωσης κατά την εισαγωγή μπανάνας, για το τέταρτο τρίμηνο του 1996, τα πιστοποιητικά εισαγωγής εκδίδονται για την ποσότητα που αναφέρεται στην αίτηση για την έκδοση πιστοποιητικού, με την εφαρμογή των συντελεστών μείωσης, για τις αιτήσεις που αναφέρουν τις χώρες καταγωγής «Δομινικανή Δημοκρατία»: 0,4645, «Κόστα Ρίκα: κατηγορία Β»: 0,4611, και «Άλλες»: 0,5683.

Άρθρο 2

Στο παράρτημα καθορίζονται, οι ποσότητες για τις οποίες είναι δυνατό να υποβληθούν αιτήσεις πιστοποιητικών για το τέταρτο τρίμηνο του 1996.

Άρθρο 3

Για τις ποσότητες μπανανών που καθορίζονται στο παράρτημα για την Κόστα-Ρίκα και την Κολομβία για τις κατηγορίες Α και Γ, που ενδεχομένως είναι διαθέσιμες μετά την υποβολή των αιτήσεων για τη δεύτερη περίοδο σε εφαρμογή του άρθρου 4 του κανονισμού (ΕΚ) αριθ. 478/95, εκδίδονται πιστοποιητικά εισαγωγής στους επιχειρηματίες της κατηγορίας Β, κατά την έννοια του άρθρου 18 παράγραφος 1 του κανονισμού (ΕΟΚ) αριθ. 404/93, οι οποίοι έχουν υποβάλει αίτηση πιστοποιητικού εισαγωγής μπανανών από τον ένα ή τον άλλο των προαναφερθέντων προορισμών εντός προθεσμίας δέκα εργασίμων ημερών από της δημοσιεύσεως του παρόντος κανονισμού. Σ' αυτές τις αιτήσεις πιστοποιητικού πρέπει να περιλαμβάνεται η ένδειξη «Αίτηση πιστοποιητικού "κατηγορία Β" - κανονισμός (ΕΟΚ) αριθ. 1442/93».

Η Επιτροπή καθορίζει αμέσως τις ποσότητες για τις οποίες μπορούν να εκδοθούν πιστοποιητικά για το σχετικό προορισμό ή τους σχετικούς προορισμούς. Τα πιστοποιητικά εκδίδονται αμέσως από τις αρμόδιες αρχές και έχουν τη διάρκεια ισχύος που καθορίζονται στο άρθρο 11 παράγραφος 2 του κανονισμού (ΕΟΚ) αριθ. 1442/93.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 181 της 20. 7. 1996, σ. 13.

(5) ΕΕ αριθ. L 49 της 4. 3. 1995, σ. 13.

(6) ΕΕ αριθ. L 71 της 31. 3. 1995, σ. 84.

(7) ΕΕ αριθ. L 193 της 3. 8. 1996, σ. 18.

ΠΑΡΑΡΤΗΜΑ

>ΘΕΣΗ ΠΗΝΑΚΑ>